stanford-oval/wikipedia huggingface dataset:
ציר הזמן של היקום הקולנועי של מארוול
ציר הזמן

הדיאגרמה הבאה מייצגת את ציר הזמן של היקום הקולנועי של מארוול עבור מדיה שפורסמה על ידי אולפני מארוול וכן את סדרות נטפליקס. מיקומו של פרויקט על ציר הזמן נקבע על ידי הפניות מפורשות לתאריך בתוכו או באמצעות דיאלוג (לדוגמה, טוני סטארק אומר "תאנוס נמצא בתוך הראש שלי במשך שש שנים. מאז שהוא שלח צבא לניו יורק..." הצבת הנוקמים מלחמת האינסוף בשנת 2018) או כותרות (לדוגמה, שומרי הגלקסיה מתרחש בשנת 2014, בעוד הנוקמים: סוף המשחק מתוארך עם ת'ור: העולם האפל ב-2013), כאשר היקום הקולנועי של מארוול: ציר הזמן הרשמי שימש כדי לקבוע את המיקום, ואחריו ציר הזמן של דיסני+ במידת הצורך. המיקום מייצג את הזמן שבו רוב הסרט מתרחש.
לוקי ומה אם...? אינם נכללים בתרשים מכיוון שהם מתרחשים מחוץ לציר הזמן הראשי. איש זאב בלילה גם הוא לא נכלל בהתחשב בכך שהספיישל אינו מציין במפורש היכן הוא מתרחש ב-MCU. סדר ציר הזמן של דיסני+ מציב את העונות הראשונות של לוקי ומה אם...? בין הנוקמים: סוף המשחק לוונדה ויז'ן, עונותיהם השניות אחרי המארוולס, איש זאב בלילה ואהבה ורעם, איש זאב בלילה ממוקם גם הוא כאן ביקום הקולנועי של מארוול: ציר הזמן הרשמי.
| 0 | 1 | 2 |
| --- | --- | --- |

| 1943–1945 |  | קפטן אמריקה |
| 1946 |  | הסוכנת קרטר |
1947–1994: 
| 1995 |  | קפטן מארוול |
1996–2009: 
| 2010 |  | איירון מן |
| 2011 |  | איירון מן 2 |
| 2011 |  | הענק הירוק |
| 2011 |  | דבר מצחיק קרה... |
| 2011 |  | ת'ור |
| 2011 |  | היועץ |
| 2012 |  | הנוקמים |
| 2012 |  | חפץ מספר 47 |
| 2013 |  | העולם האפל |
| 2013 |  | איירון מן 3 |
| 2014 |  | הללו את המלך |
| 2014 |  | חייל החורף |
| 2014 |  | שומרי הגלקסיה |
| 2014 |  | אני גרוט פרק 1 |
| 2014 |  | שומרי הגלקסיה: חלק 2 |
| 2014 |  | אני גרוט פרקים 2–10 |
| 2015 |  | דרדוויל עונה 1 |
| 2015 |  | ג'סיקה ג'ונס עונה 1 |
| 2015 |  | עידן אולטרון |
| 2015 |  | אנטמן |
| 2015 |  | דרדוויל עונה 2 |
| 2015 |  | לוק קייג' עונה 1 |
| 2016 |  | איירון פיסט עונה 1 |
| 2016 |  | המגינים |
| 2016 |  | מלחמת האזרחים |
| 2016 |  | האלמנה השחורה |
| 2016 |  | הפנתר השחור |
| 2016 |  | השיבה הביתה |
| 2016 |  | המעניש עונה 1 |
| 2016–2017 |  | דוקטור סטריינג' |
| 2017 |  | ג'סיקה ג'ונס עונה 2 |
| 2017 |  | לוק קייג' עונה 2 |
| 2017 |  | איירון פיסט עונה 2 |
| 2017 |  | דרדוויל עונה 3 |
| 2017 |  | ראגנארוק |
| 2018 |  | המעניש עונה 2 |
| 2018 |  | ג'סיקה ג'ונס עונה 3 |
| 2018 |  | אנטמן והצרעה |
| 2018 |  | מלחמת האינסוף |
2019–2022: 
| 2023 |  | סוף המשחק |
| 2023 |  | וונדה ויז'ן |
| 2024 |  | שאנג-צ'י |
| 2024 |  | הפלקון וחייל החורף |
| 2024 |  | רחוק מהבית |
| 2024 |  | נצחיים |
| 2024 |  | אין דרך הביתה |
| 2024 |  | בממדי הטירוף |
| 2024 |  | הוקאיי |
| 2025 |  | מון נייט |
| 2025 |  | ווקאנדה לנצח |
| 2025 |  | אקו |
| 2025 |  | שי-האלק |
| 2025 |  | מיס מארוול |
| 2025 |  | אהבה ורעם |
| 2025 |  | שומרי הגלקסיה בספיישל חג המולד |
| 2026 |  | קוונטומאניה |
| 2026 |  | שומרי הגלקסיה חלק 3 |
| 2026 |  | פלישה סודית |
| 2026 |  | המארוולס |
הערות שוליים

1 2  אני גרוט הופרד במקור על ציר הזמן של דיסני+ לפי הפרקים שלו, כאשר פרק 1 הונח לפני שומרי הגלקסיה והפרקים 2-10 הוצבו אחרי חלק 2.
1 2  השיבה הביתה ורחוק מהבית המופיעים בציר הזמן של דיסני+ תלויים בזמינותם.
ציר הזמן של האירועים שהתרחשו לפני הנוקמים, שוחרר באנגלית על ידי מארוול במאי 2012
ראי המכשפה (סדרת טלוויזיה)

| --- | --- |
 סוגה:  פנטזיהרומנטיקה
 יוצרים:  Yang Hyuk-moon
 בימוי:  Jo Hyun-tak
 שחקנים:  יון שי-יוןקים סה-רוןלי סונג-ג'היום ג'ונג-אהקוואק סי-יאנג
 ארץ מקור:  קוריאה הדרומית
 שפות:  קוריאנית
 מקום התרחשות:  שושלת ג'וסאון 
 מספר עונות:  1
 מספר פרקים:  20
 הפקה
 חברת הפקה:  Apollo Pictures   Drama House   Media N Art
 הפצה:  JTBC, נטפליקס 
 אורך פרק:  70 דקות
 שידור
 רשת שידור:  JTBC
 תקופת שידור מקורית:  13 במאי 2016 – 16 ביולי 2016
 קישורים חיצוניים
 JTBC
 דף התוכנית ב-IMDb
 
ראי המכשפה (הנגול: 마녀보감 תעתיק: מאניובוגאם) היא סדרת טלוויזיה דרום קוריאנית בכיכובם של יון שי-יון, קים סה-רון, לי סונג-ג'ה, יום ג'ונג- אה וקוואק סי-יאנג. הסדרה מבוססת על הספר "דונגווי בוגם".
עלילה

המלכה שים (ג'אנג הי-ג'ון) אינה יכולה ללדת, היא מבקשת את עזרתה של השמאנית הונג-ג'ו (יום ג'ונג-אה) כדי ללדת ילד שלימים יהיה הנסיך. השמאנית הונג-ג'ו אומרת למלכה שים להטעות שמאנית צעירה יותר בארמון ששמה הא-ראן (ג'ונג אין סון),
בעלת יכולות מיוחדות המאפשרת לה לשכב עם המלך ולהיכנס להריון. הונג-ג'ו משתמשת בכישוף שחור כדי להעביר את העובר לרחמה של המלכה שים ומתכננת להרוג את הא-ראן. אך הא-ראן מגלה את התוכנית של הונג-ג'ו ושל המלכה שים ומקללת את העובר של המלכה שים בזמן שגססה.
המלכה שים לאחר מכן יולדת תאומים, נסיך הכתר סון-הווא (יו הו-היון) והנסיכה יון-הי (קים סה-רון), אך נאלצה לנטוש את הנסיכה בשל הקללה ולהרגה.
בעזרתו של השאמאן צ'וי היון-סו (לי סונג-ג'ה),
אך המלך, שידע על תוכנית המלכה והונג-ג'ו מצווה על צ'וי היון-סו להציל ולגדל את יון-הי ולמצוא דרך להתיר את הקללה. יון-הי גדלה לבחורה צעירה ויפה, אבל היא נאלצת להישאר מבודדת, הרחק מכולם ביער, ולגור בבית מוקף קמעות. פונג-יון (קוואק סי-ג'ה),בנו של היון -סו, היה מאוהב בה מאז שהוא היה צעיר. יום אחד, צעיר משכיל בשם הו ג'ון (יון שי-יון), בנה של שפחה, נפגש עם יון-הי במקריות. המפגש בין יון-הי והו-ג'ון קושר את גורלם והם יוצאים למסע יחד כדי לבטל את הקללה.
השחקנים > שחקנים ראשיים

יון שי-יון- הו-ג'ון.
קים סה-רון- הנסיכה סו-רי / יון-הי.
לי סונג-ג'ה- צ'וי היון-סו.
יום ג'ונג-אה- השאמאנית הונג-ג'ו.
קוואק סי-יאנג -פונג-יון, בנו של היון-סו.
השחקנים > משפחת המלוכה

ג'אנג הי-ג'ין- המלכה שים.
לי ג 'י-הון- המלך סאונג'ו.
יו האווי-היון- נסיך יורש העצר.
פרסים על הדרמה

| שנה | קטגוריה | מתמודד | תוצאה |
| --- | --- | --- | --- |
| 2016 | השחקנית החדשה הטובה ביותר | קים סה-רון | ניצחה |
שלושה עשר חיים

| --- | --- |

כרזת הסרט
 בימוי:  רון הווארד
 הופק בידי:  בריאן גרייזר   רון הווארד   קארן לונדר   ויליאם מ. קונור   פי.ג'יי. ואן סנדוויק   גבריאל טנה
 תסריט:  ויליאם ניקולסון   דון מקפרסון
 עריכה:  ג'יימס וילקוקס
 שחקנים ראשיים:  ויגו מורטנסן   קולין פארל   ג'ואל אדגרטון   טום בייטמן
 מוזיקה:  בנג'מין וולפיש
 צילום:  סיומבהו מוקדיפרום
 מדינה:  ארצות הברית 
 חברת הפקה:  מטרו גולדווין מאייר   Bron Studios   Imagine Entertainment   Magnolia Mae   Storyteller Productions
 חברה מפיצה:  יונייטד ארטיסטס   אולפני אמזון
 הקרנת בכורה:  29 ביולי 2022 (ארצות הברית)   5 באוגוסט 2022 (פריים וידאו)
 משך הקרנה:  147 דקות
 שפת הסרט:  תאילנדית, אנגלית
 סוגה:  סרט ביוגרפי
 תקציב:  55 מיליון דולר
 דף הסרט ב־IMDb
 
שלושה עשר חיים (באנגלית: Thirteen Lives) הוא סרט ביוגרפי אמריקאי משנת 2022 בבימויו ובהפקתו של רון הווארד, המבוסס על חילוץ הנערים מהמערה בתאילנד בקיץ 2018. הסרט יצא לאקרנים בארצות הברית ב-29 ביולי 2022 ועלה לשירות ההזרמה "פריים וידאו" ב-5 באוגוסט 2022.
עלילה

ב-23 ביוני 2018 נכנסו שנים עשר חברי קבוצת נערים בכדורגל, בגילאי 11–16, ועוזר המאמן שלהם, בן 25, למערת טאם לואנג נאנג נון (אנ') בצפון תאילנד. הם נלכדו בעומק המערה לאחר שהכניסה למערה הוצפה בפתאומיות כתוצאה מגשם שוטף שירד באזור. החיפושים אחרי הנעדרים החלו לאחר שפקח של הפארק הלאומי הודיע לרשויות אודות הנערים הנעדרים, אחרי שראה את חפציהם בכניסה למערה.
ב-2 ביולי 2018 בשעה 22:00, אחרי שעברו דרך מעברים צרים ומים בוציים, גילו צוללנים בריטיים את הנעדרים, כולם בחיים, במרחק של 4 ק"מ מפתח המערה.
ב-8 ביולי החל מבצע חילוץ הנערים. באותו יום חולצו ארבעה נערים מהמערה, למחרת חולצו ארבעה נוספים, ויום לאחר מכן, ב-10 ביולי, חולצו ארבעת הנערים האחרונים ומאמנם, ובכך הושלם בהצלחה מבצע חילוץ כל הלכודים.
יותר מ-1,000 אנשים היו מעורבים במבצע החילוץ, כולל צוותים מיחידת אריות הים המלכותיים של תאילנד, בריטניה, סין, מיאנמר, לאוס, אוסטרליה, שוודיה, וארצות הברית.
שחקנים

ויגו מורטנסן – ריק סטנטון
קולין פארל – ג'ון וולנתן
ג'ואל אדגרטון – ריצ'רד האריס
טום בייטמן – כריס ג'וול
פול גליסון – ג'ייסון מלינסון
ג'וש הלמן – מ'ייגור הודג'ס
הפקה

באפריל 2020 דווח כי במאי הסרט יהיה רון הווארד, על פי תסריט של ויליאם ניקולסון. חודש לאחר מכן רכשה "מטרו גולדווין מאייר" את הזכויות לסרט. ב-29 במרץ 2021 החלו צילומי הסרט באוסטרליה ובתאילנד.
הערות שוליים

↑  Mike Fleming Jr, Mike Fleming Jr, Town Hot For Ron Howard-Directed Thai Cave Rescue Drama ‘Thirteen Lives;’ William Nicholson Script, Deadline, ‏2020-04-30 (באנגלית אמריקאית)
↑  Mike Fleming Jr, Mike Fleming Jr, MGM Wins Auction For ‘Thirteen Lives,’ Ron Howard-Directed Thriller About Thai Cave Rescue, Deadline, ‏2020-05-04 (באנגלית אמריקאית)
↑  Tom Grater, Tom Grater, Ron Howard’s Thai Cave Rescue Film ‘Thirteen Lives’ Heads To Australia For March Shoot, Deadline, ‏2020-11-27 (באנגלית אמריקאית)
↑  Thirteen Lives, Production List | Film & Television Industry Alliance, ‏2020-12-14 (באנגלית אמריקאית)
שיי ויגהאם

| --- | --- |

 לידה:  5 בינואר 1969 (בן 56) טאלאהאסי, ארצות הברית ארצות הברית 
 מדינה:  ארצות הברית ארצות הברית
 תקופת הפעילות:  מ-2000
 מקום לימודים:  אוניברסיטת המדינה של ניו יורק בפרצ'ייס  Lake Mary High School  Tyler Junior College 
 פרופיל ב-IMDb
 
פרנקלין שיי ויגהאם, ג'וניור (באנגלית: Franklin Shea Whigham, Jr.; נולד ב-5 בינואר 1969) הוא שחקן אמריקאי המוכר בזכות תפקידו בתור השריף איליי תומפסון בסדרת הפשע "אימפריית הפשע".
ביוגרפיה

ויגהאם נולד בטאלאהאסי בירת פלורידה, בנם של פרנק, פרקליט, ושל בת', ספרנית. הוא למד והתמקצע לראשונה כשחקן ב"אוניברסיטת מדינת ניו יורק" שבפורצ'ס, ניו יורק. לאחר שסיים בהצלחה את לימודיו הקים ביחד עם חברו לספסל הלימודים השחקן קירק אסבדו, כוכב הסדרה "אוז", קבוצת תיאטרון שנקראה "קבוצת רוצ'סטר".
ויגהאם נשוי ואב לארבעה.
קריירה

ויגהאם החל לשחק באופן מקצועי בשנת 2000 לאחר שקיבל תפקיד משני בדרמת המלחמה של ג'ואל שומאכר, "טייגרלנד".
במהלך השנים הופיע בדרמות "חותכי ורידים: סיפור אהבה", בתפקיד יוג'ין, חברו של הנער זיה, "כבוד ותהילה", "הבנות האמיתיות", "גורל אבותינו" ובסרט האימה "ספלינטר", בתפקיד הראשי.
בשנת 2005 שיחק לצד הית' לדג'ר בדרמה שמספרת על תרבות הסקייטבורד, "שליטי דוגטאון", בבימויה של קתרין הארדוויק.
בשנת 2009 השתתף בסרט הפעולה "מהיר ועצבני 4".
בשנת 2010 שיחק בסרט האקשן "מצ'טה" לצד דני טרחו, והחל לשחק בסדרת הפשע המושקעת "אימפריית הפשע" בתפקיד השריף של אטלנטיק סיטי איליי תומפסון, אחיו של גיבור העלילה הגזבר המושחת נאקי תומפסון (סטיב בושמי).
בשנת 2011 הופיע ויגהאם בדרמת המתח "סערת רוחות" בתור דווארט העוזר לגיבור הסרט קרטיס לפורץ' (מייקל שאנון) לבנות מקלט מפני סופות.
בשנת 2012 שיחק בדרמה הקומית "אופטימיות היא שם המשחק", בתפקיד ג'ייק, אחיו הצעיר של פאט סולטאנו (בראדלי קופר).
בשנת 2016 שיחק בסרטו של פיטר בילינגסלי "במנוסה", דרמת פשע בכיכובם של וינס ווהן, היילי סטיינפלד, טראג'י פ. הנסון ואחרים. בשנת 2017 שיחק בסרט ההרפתקאות "קונג: אי הגולגולת", אשר מהווה אתחול לסדרת סרטי "קינג קונג".
בשנת 2020 לוהק לאחת הדמויות הראשיות במותחן הפוליטי "גזלייט" אודות פרשת ווטרגייט, בגילומו של גורדון לידי, סוכן ה-FBI לשעבר והפעיל הפוליטי שהיה מיוזמי הפריצה למטה המפלגה הדמוקרטית במתחם ווטרגייט תחת ממשלו של ריצ'רד ניקסון. הסדרה עלתה לשידור ברשת Starz במהלך 2022.
פילמוגרפיה

טייגרלנד (2000)
כל הבנות האמיתיות (2000)
מים (2004)
הגבר של הבית (2005)
שליטי דוגטאון (2005)
חותכי ורידים: סיפור אהבה (2006)
עד השלג הראשון (2006)
גאווה ותהילה (2008)
ספלינטר (2008)
קריק (2009)
ספונר (2009)
חדר המוות (2009)
מהיר ועצבני 4 (2009)
פקד מושחת (2009)
בארי מאנדיי (2010)
מצ'טה (2010)
הקנוניה (2010)
רדיו אלבמוט חינם (2010)
סערת רוחות (2011)
סנגור במבחן (2011)
זה חייב להיות המקום (2011)
מלכוד 44 (2011)
נס גדול (2012)
בלי חוקים (2012)
אופטימיות היא שם המשחק (2012)
חלום אמריקאי (2013)
ליילה & איב (2015)
אביר הגביעים (2015)
ניידת משטרה (2015)
מדינה ושמה בית (2015)
סטארטרק: אל האינסוף (2016)
במנוסה (2016)
נהג שודים (2017)
קונג: אי הגולגולת (2017)
המגשר (2018)
סיקאריו: הנקמה (2018)
האדם הראשון (2018)
זמנים קשוחים באל רויאל (2018)
גאות נמוכה (2019)
ג'וקר (2019)
ערפדים נגד הברונקס (2020)
The Quarry‏ (2020)
To the Stars‏ (2020)
The Gateway‏ (2021)
דרומית לגן עדן (2021)
חוויה מתקנת (2021)
ספיידרמן: ברחבי ממדי העכביש (2023) - דיבוב
משימה בלתי אפשרית: נקמת מוות – חלק ראשון (2023)
איילין (2023)
ריקוד חגיגי (2023)
Lake George‏ (2024)
F1‏ (2025)
משימה בלתי אפשרית: חשבון סופי (2025)
פילמוגרפיה > טלוויזיה

אימפריית הפשע (2010–2014)
הסוכנת קרטר (2015–2016)
סגני המנהל (2016–2017)
פארגו (2017)
נרקוס (2017)
וייקו (2018)
ג'ון הנבל (2018)
אהבה מודרנית (2019)
פרי מייסון (2020)
The Playboy Interviews‏ (2021–2023)
גזלייט ‏ (2022)
Waco: The Aftermath‏ (2023)
משפחת ג'מסטון (2023)
Lawmen: Bass Reeves‏ (2023)
אדמה סוררת (2025)
שעת שיא (סרט)

| --- | --- |

כרזת הסרט בארצות הברית
 בימוי:  ברט ראטנר 
 הופק בידי:  רוג'ר בירנבאום ג'ונתן גליקמן ארתור סרקיסיאן ליאון דודביור ג'יי שטרן ויין מוריס
 תסריט:  ג'ים קאוף רוס לאמאנה ג'ף נתנסון
 עריכה:  מארק הלפריך 
 שחקנים ראשיים:  ג'קי צ'אן כריס טאקר  טום וילקינסון פיליפ בייקר הול כריס פן קן לונג  מארק רולסטון
 מוזיקה:  לאלו שיפרין 
 צילום:  אדם גרינברג 
 מדינה:  ארצות הברית 
 חברת הפקה:  Roger Birnbaum Productions ניו ליין סינמה
 חברה מפיצה:  ניו ליין סינמה, נטפליקס, אמזון פריים וידאו 
 שיטת הפצה:  וידאו על פי דרישה 
 הקרנת בכורה:  בארצות הברית 18 בספטמבר 1998
 משך הקרנה:  98 דק' 
 שפת הסרט:  אנגלית מנדרינית קנטונזית
 סוגה:  סרט פעולה, סרט באדי קאפ, סרט אמנויות לחימה 
 מקום התרחשות:  הונג קונג, לוס אנג'לס 
 תקופת התרחשות:  handover of Hong Kong 
 תקציב:  33 מיליון דולר דולר
 הכנסות:  $244,386,864
 הכנסות באתר מוג'ו:   rushhour
 סרט הבא:  שעת שיא 2
 דף הסרט ב־IMDb
 
שעת שיא (באנגלית: Rush Hour) הוא סרט פעולה קומי אמריקאי משנת 1998 בבימויו של ברט ראטנר ובכיכובם של ג'קי צ'אן וכריס טאקר. הסרט הצליח בקופות והכניס כ-244 מיליון דולר.
בעקבות הצלחת הסרט יצא סרט המשך בשנת 2001, "שעת שיא 2", שהצליח מאוד גם הוא. בשנת 2007 יצא הסרט השלישי בסדרה, "שעת שיא 3".
עלילה

עלילת הסרט נפתחת בקטע קצר שבו מפקח המשטרה לי (ג'קי צ'אן) מחסל את רוב כנופיית ז'ונטאו. ומחזיר לעם הסיני אוסף אומנות בן 5000 שנה, אך ראש הכנופיה סאנג (קן לונג) בורח. לאחר מכן רואים מסיבת פרידה מהקונסול האן (צ'י מא) שעוזב לאמריקה.
במקביל יש משימה של הבלש קרטר (כריס טאקר) שבה הוא נדרש לעצור סוחר נשק. קרטר מצליח לעצור את סוחר הנשק. אך המשימה מוגדרת ככישלון בגלל ששני שוטרים נפצעים במהלך המבצע ונהיה בלאגן גדול בגלל פיצוץ של רכב.
מיד אחר כך בתו בת ה-11 של הקונסול האן נחטפת על ידי אנשי המאפיה בדרכה לבית הספר. השגריר מזמין מפקח משטרה מהונג קונג, לי להגיע לארצות הברית ולחפש אותה. ה־FBI שלא מרוצה מהרעיון שמפקח סיני "יתרוצץ להם בין הרגליים" מחליטים לנסות ולהיפטר ממנו בעזרתה של משטרת לוס אנג'לס. התפקיד נופל על הבלש קרטר, בלש בעל אגו מנופח ופה גדול. המשימה של הבלש קרטר היא להעסיק את המפקח לי, ולעשות הכל על מנת שלא יגיע לקונסוליה הסינית בלוס אנג'לס. הבלש קרטר בעל כורחו מנסה להעסיק את המפקח לי. אך לי מבין שהבלש מבזבז את זמנו ומצליח לברוח ממנו ולהגיע לקונסוליה. הבלש קרטר מגיע לקונסוליה שם הוא מצטרף למפקח לי.
בינתיים סאנג שחטף את הבת של הקונסול מתקשר לקונסוליה ומוסר לקרטר את ההוראות של הכופר. ה־FBI מצליחים לאתר את המיקום של השיחה ומגיעים לשם אבל סאנג כבר חמק. אחר כך לי וקרטר הולכים לכלא ומדברים עם סוחר הנשק שקרטר עצר בהתחלה, והוא מגלה איפה סאנג נמצא. לי וקרטר מגיעים לסאנג אבל לא מצליחים לעצור אותו וכל המקום מתפוצץ, ה־FBI מגיעים ושולחים את לי חזרה להונג קונג, ואת קרטר חזרה למשטרה. קרטר מחליט שהוא רוצה בכל זאת להישאר במשימה. אז הוא הולך למטוס ומחזיר את לי הם מצרפים את הבלשית ג'ונסון (אליזבט פנה) וביחד הם הולכים לתערוכה שם הקונסול האן נואם בעת שצריך להעביר את הכופר. הם עוצרים את הנאום של הקונסול באמצע ומוציאים את כל הקהל מהאולם ואז המפקח לי רודף אחרי תומאס גריפין (מתגלה שהוא ז׳ונטאו האמיתי) ומפיל אותו מהקומה הכי גבוהה בבניין (טום וילקינסון). קרטר רודף אחרי סאנג והורג אותו, הבלשית ג'ונסון משחררת את הבת של הקונסול מחבילות חומר הנפץ שהיו קשורות אליה.
הסרט נגמר כשלי נופל וקרטר מציל אותו מנפילה למוות, ושניהם טסים לחופשה בהונג קונג.
צוות שחקנים

ג'קי צ'אן - מפקח המשטרה לי.
כריס טאקר - הבלש קרטר.
טום וילקינסון - תומאס גריפין / ג'ונטאו.
קן לונג - סאנג.
צ'י מא - הקונסול סולון האן.
אליזבט פנה - הבלשית טניה ג'ונסון.
מארק רולסטון - סוכן ה-FBI וורן רוס.
רקס לין - סוכן ה-FBI דן וויטני.
כריס פן - קלייב קוד.
פסקול הסרט

אלבום פסקול הסרט שיצא דרך חברת התקליטים דאף ג'אם כלל את הסינגלים: 'Can I Get A' של ג'יי-זי ו'How Deep Is Your Love' של דרו היל. הקו המוזיקלי של האלבום התאפיין במוזיקה שחורה.
את המוזיקה המקורית לסרט הלחין וכתב לאלו שיפרין.
פסקול הסרט > שעת שיא: מוזיקה מתוך הסרט

"Never Touch a Black Man's Radio" – :16 (Chris Tucker)
"How Deep Is Your Love" – 4:10 (Dru Hill featuring Redman)
"Faded Pictures" - Case and Joe 3:52
"Can I Get A..." – 5:11 (Jay-Z, Amil & Ja Rule)
"Jackie Chan Kicks Ass" – :09 (Jackie Chan)
"And You Don't Stop" – 3:41 (Wu-Tang Clan)
"Is This Weed...Cigaweed" – :25 (Chris Tucker)
"Disco" – 4:35 (Grenique)
"Blow Shit up...FBI Wants You" – :32 (Chris Tucker & Philip Baker Hall)
"Impress the Kid" – 4:11 (Slick Rick)
"If I Die Tonight" – 4:51 (Montell Jordan, Monifah & Flesh-n-Bone)
"Glad That We Loved" – 4:44 (Jon B.)
"I'll Be on a Big FBI Case" – :06 (Chris Tucker)
"Terror Squadians" – 5:03 (Terror Squad)
"Please Tell Me You Speak English..." – :12 (Chris Tucker)
"Way Too Crazy" – 4:25 (Tray Deee, Jayo Felony & Daz Dillinger)
"N.B.C." – 4:02 (Charli Baltimore, Cam'ron & Noreaga)
"You'll Never Miss Me ('Til I'm Gone)" – 4:32 (Terry Dexter)
"Nasty Girl" – 3:44 (Kasino & Nite & Day)
"No Love" – 4:12 (Imajin)
"I'm Michael Jackson, You're Tito" – :17 (Chris Tucker & Jackie Chan)
"Tell the Feds" – 5:19 (Too Short)
"Rush Hour" – 1:17 (Lalo Schifrin)
"Take This Badge and Shove It" – :33 (Chris Tucker)
סוגיות מוסריות במסע בין כוכבים

אחת הסיבות לפופולריות של סדרת המדע הבדיוני "מסע בין כוכבים" על שלל תת-סדרותיה (כגון: "מסע בין כוכבים", "מסע בין כוכבים: הדור הבא", "מסע בין כוכבים: חלל עמוק 9" ו"מסע בין כוכבים: וויאג'ר") היא העלאתן של סוגיות מוסריות.
הסכסוכים והממדים הפוליטיים המוצגים בסדרה הם לעיתים תכופות משלים למציאות התרבותית המודרנית: הסדרה המקורית עסקה בסוגיות מהותיות משנות ה-60 של המאה ה-20, כשם שלאחר מכן סדרות הבת של הסדרה שיקפו את הסוגיות הבוערות מהתקופות השונות בהן הופקו הסדרות השונות. הנושאים שתוארו בסדרה כוללים מלחמה ושלום, אוטוריטריזם, אימפריאליזם, מלחמת מעמדות, כלכלה, גזענות, זכויות אדם, סקסיזם, פמיניזם ותפקידה של הטכנולוגיה. ברבים מפרקי הסדרה ותתי-הסדרות שלה עומדת במרכז העלילה בעיה בעלת השלכות מוסריות, ופתרונה מושג דרך התקדמות העלילה.
הצו העליון

ביקום הבדיוני של זיכיון "מסע בין כוכבים", הצו העליון (באנגלית: The Prime Directive), ההוראה הכללית מספר 1 של צי הכוכבים, הוא העיקרון המנחה הבולט ביותר של פדרציית הכוכבים המאוחדת. הצו העליון קובע כי אין להפריע להתפתחויותיהן הפנימיות של תרבויות זרות.
לצו העליון יש השלכות מיוחדות עבור תרבויות שטרם פיתחו את הטכנולוגיה לטוס לחלל בין-כוכבי ("פרה-עיוות"), מאחר שאין להעניק או לחשוף תרבויות פרימיטיביות לכל מידע על טכנולוגיה מתקדמת זו, או על קיומן של תרבויות זרות, פן חשיפה זו תשנה את ההתפתחות הטבעית של אותה ציוויליזציה.
ישנן מסקנות שונות באשר למטרת עיקרון אי-ההתערבות. אחת היא שהמטרה אינה מקדשת את האמצעים. לא משנה כמה טובות היו הכוונות, להגעה ולביצוע שינוי יכולות להיות תוצאות הרות אסון. מסקנה נוספת היא אמונה שלאבולוציה יש "תוכנית", המניעה מינים לכיוון יעדם. ההפרעות אפוא חייבות להיות לא טבעיות, בכך שהן דוחפות לכיוון המנוגד למה שאמור לקרות.
דמויות מסוימות ראו בצו העליון כמדיניות שלילית, משום שהוא מונע כניסת טכנולוגיה (בעיקר טכנולוגיה רפואית), תרבות ומשאבים שעשויים לשפר את איכות החיים. הוא גם נחשב גישה של פחדנות מוסרית על ידי המבקרים של הפדרציה - שהצו העליון נותן תירוץ שלא לפעול.
הצו העליון > שימוש בצו

ישנן מספר דוגמאות מובהקות לשימוש בצו:
בפרק "Pen Pals" ב"מסע בין כוכבים: הדור הבא" (עונה 2, פרק 15), דאטה יוצר קשר רדיופוני עם נערה צעירה מציוויליזצית פרה-עיוות החיה על כוכב העומד מול השמדה קרובה. אנשי האנטרפרייז נאלצים להתמודד עם הדילמה המוסרית של הפרת הצו העליון או לעמוד מנגד באפס מעשה מול מותה המתקרב של חברתו של דאטה. הצוות הבכיר של האנטרפרייז מקיים דיון פילוסופי בנוגע לצו העליון. דיאנה טרוי וג'ורדי לה פורג' טוענים שאם יש "תוכנית קוסמית", הרי שנוכחות האנטרפרייז והצוות שלה גם נכללת בתוכנית וכי טיעון זה בלבד מעניק להם את הלגטימיות לפעול למען עם במצוקה. קפטן פיקארד טוען כי הוודאות האישית של היחיד איננה רלוונטית, שכן הצו העליון נועד למנוע מ"איתנו" לאפשר לרגשות שלנו להאפיל על שיקול הדעת שלנו. בסופו של הפרק, מצליחים אנשי הצוות להציל את הכוכב מהשמדה תוך שמירה על הצו העליון על ידי מחיקת זכרונותיה של חברתו של דאטה.
ב"מסע בין כוכבים: וויאג'ר", נעשה שימוש בצו העליון יותר מפעם אחת כמכשיר עלילה, כמו גם במספר מקרים בהם קפטן קתרין ג'יינוויי החילה את הצו העליון גם במצבים שבהם ברור כי אין מעורבות של ציוויליזציית פרה-עיוות. הדילמה המוסרית בנוגעת לצו העליון מבוטאת גם במקרים שונים בהם אנשי הספינה פוגשים בתרבויות בעלות טכנולוגיה שיכולה לקצר את דרכם חזרה לרביע אלפא, אך אלו מסרבות לספק את הטכנולוגיה לאנשי הוויאג'ר מחשש להתערבות בדרך הטבעית של חזרת הספינה לביתה:
בפרק "State of Flux" (עונה 1, פרק 11), נחשף כי ססקה מסרה מידע בחשאי לקייזון. אף שבכך היא מפסידה בעל ברית חזק כמו הקייזון, קפטן ג'יינוויי מסרבת לשתף את טכנולוגיית צי הכוכבים עמם מאחר שהדבר יקנה לקייזון שליטה על רביע דלתא.
בפרק הכפול "Future's End" (עונה 3, פרקים 8 ו-9), וויאג'ר נזרקת אחורה בזמן עד לשנת 1996 בכדור הארץ וחייבת למצוא את דרכה חזרה למאה ה-24 תוך כדי שהיא לא גורמת לאסון במאה ה-20 כתוצאה מהמסע בזמן. בסוף הפרק, קפטן ברקסטון מהמאה ה-29 מגיע, לאחר שזוהתה נוכחותם בעבר, ומחזיר אותם לזמן שלהם במקום שהם עזבו אותו. הוא מסרב לבקשת קפטן ג'יינוויי להחזירם הביתה לכדור הארץ (בזמן שלהם - המאה ה-24) מתוך חשש להפר את הצו העליון של הזמן.
הצו העליון > הפרת הצו

עם כל האמור לעיל, הצו העליון הופר לא מעט פעמים, בהתאם לחשיבות האסטרטגית של כוכב לכת כזה או אחר, או בהתאם לנסיבות שבהן צוות ספינת החלל מצא את עצמו. כמה דוגמאות בולטות להפרת הצו הן:
בפרק "The Drumhead" ב"מסע בין כוכבים: הדור הבא" (עונה 4, פרק 21) מובאות תשע הפרות מתועדות של הצו העליון בידי קפטן פיקארד כראיה נגדו, במסגרת חקירה בסגנון "ציד מכשפות".
בסרט "מסע בין כוכבים: המרד" (הסרט התשיעי בסדרת סרטי הקולנוע של הזיכיון "מסע בין כוכבים" והשלישי של "מסע בין כוכבים: הדור הבא"), מגלה צוות ה"אנטרפרייז" ניסיון הפרה של הצו העליון בידי צי הכוכבים וגזע בשם 'סונ'א', שרוצים להשתמש בכוכב המיושב בתרבות פרה־עיוות, תוך העברת התרבות לכוכב אחר.
מוסר מלחמה > כיבוש לעומת טרור

אחד מקווי העלילה המרכזיים ב"מסע בין כוכבים: חלל עמוק 9" מתייחס לסיפור הכיבוש הקרדאסי של באג'ור. בשנת 2328, האיחוד הקרדאסי, אשר עליו השתלטה דיקטטורה צבאית, פלש לבאג'ור, וכבש אותו למשך ארבעים שנה, שבמהלכן נאלצו רבים מהבאג'ורנים המשועבדים לעבוד בעבודות פרך, בעיקר במתקני כרייה שונים. כתוצאה מכך, באג'ורנים רבים נאלצו לברוח ולחיות במחנות פליטים, הרחק מאזורים הנמצאים תחת שליטה קרדאסית, ואילו באג'ורנים אחרים היו מעורבים בתנועת ההתנגדות, וביצעו פיגועי טרור נגד מטרות קרדאסיות. הפדרציה לא הייתה יכולה להתערב במצב, בשל שיקולי הצו העליון. מאחר שבאג'ור קשרה עצמה באופן רשמי אל האיחוד הקרדאסי זמן מה לפני כן, כיבוש באג'ור נחשב לעניין פנימי בין האיחוד הקרדאסי לבין כוכב לכת החבר באיחוד. הדבר גרם לטינה כלפי הפדרציה מצד חלק מאנשי באג'ור, במיוחד כאשר הפדרציה הוזמנה לנהל את תחנת החלל חלל עמוק 9 בסיום הכיבוש.
בשנת 2369, הרשויות האזרחיות הקרדאסיות הורו לצבא קרדאסיה לסגת מבאג'ור. לאחר מכן, הממשלה הזמנית של באג'ור הזמינה את הפדרציה המאוחדת של כוכבי הלכת להתבסס בתחנת חלל אשר קודם לכן תיפקדה כתחנה כרייה קרדאסית בשם "טרוק נור", וששמה שונה ל"חלל עמוק 9". כמו כן, הממשלה הזמנית הגישה להצטרפות להצטרפות כחברה בפדרציה.
הדילמה המוסרית הנובעת מסיפור זה היא האם אכזריות הכיבוש הקארדסי הצדיקה את פעולות הטרור הבאג'ורניות. בפרקים שונים מובא נושא זה:
בפרק "Babel" ("מסע בין כוכבים: חלל עמוק 9", עונה 1, פרק 5), נדבק הצ'יף מיילס או'בריאן בנגיף לאחר טיפול תחזוקתי בתחנה. עד מהרה הנגיף מתפשט וכל אנשי התחנה (למעט הבאג'ורנים) נדבקים בנגיף. לאחר חקירה של ד"ר באשיר, מתברר כי הנגיף הושתל 18 שנים קודם על ידי מחתרת הטרור הבאג'ורנית החסינים בפניו, כדי להביא להרג הקרדאסים ששלטו בתחנה. עוד נודע כי יוצר הנגיף מת בכלא הקרדאסי לפני מספר שנים. מייג'ור קירה יוצרת קשר עם חברו של יוצר הנגיף המשמש כעת כמנהל בית חולים בבאג'ור. לאחר סירובו לדבר איתה, היא משגרת אותו למעבורת ומתעמתת איתו לגבי הנגיף. בתחילה, בשל חשש למעמדו, הוא מכחיש וטוען שהיה לו קשר מינימלי בלבד עם המחתרת הבאג'ורנית, דבר המראה שגם בחברה הבאג'ורנית מעשי הטרור כנגד הקרדאסים לא נחשבו למקובלים. לאחר שקירה מגלה לו שעל ידי השיגור למעבורת הוא נדבק בעצמו בנגיף, הוא מודה שאכן היה חבר בתא המחתרת של יוצר הנגיף ועוזר לה לייצר נוגדן.
"The Darkness and the Light" - סילראן פרין, קרדאסי שפניו הושחתו בפעולת טרור באג'ורנית בפרק "The Darkness and the Light" ("מסע בין כוכבים: חלל עמוק 9", עונה 5, פרק 11) נידון עניין מוסריות פעולות הטרור הבאג'וריות כלפי הקרדאסים, כאשר קרדאסי שפניו נפגעו והושחתו כתוצאה מפעולת טרור כזו רוצח מספר חברי מחתרת באג'ורית לשעבר. בסוף הפרק הוא מתעמת עם מייג'ור קירה לגבי העניין, והיא מצידה מצדיקה את פעולות המחתרת וסוברת שכל חייל שסייע ולו במעט לצבא הקרדאסי - נחשב בעיניה כרוצח ופושע.
מוסר מלחמה > פשעי מלחמה

ישנן מספר דוגמאות למעשים מפוקפקים או לא מוסריים במסגרת מלחמה הבאים לידי ביטוי בפרקים שונים: